اولوسلار آراسی قیزیل خاچ کومیته‌سی‌نین دیرکتورو دومینیک ایستیل هارت پایتاخت صعنادا کئچیردیگی مطبوعات کونفرانسیندا اؤلکه‌ده جدی وبا اپیدمیسینین طغیان ائتدیگینه دقت چکدی.
ایستیل هارت یمن ساغلیق ناظیرلیگی‌نین معلومات‌لارینا اساس‌لانا‌راق اؤلکه‌نین 14 ویلایتینده 27 آوریل ده بو یانا 8 مین 500 نفرین وبایا یولوخدوغونو، 115 نفرین ده ایپدمی سببیله حیاتینی ایتیردیگینی سؤیله‌دی.
ابین خالق ساغلیغی و نفوس ایداره‌سی‌نین مودیری علی منصور هانشل ده شهرده سون اوچ گون عرضینده شدت‌لی اسهال شیکایتیله خسته‌خانایا گلن‌لرین 182-یه یوکسلدیگینی بیلدیردی.
جومه گونو دونیا ساغلیق تشکیلاتی (WHO) یمن-ین موختلیف ویلایت‌لرینده وبایا یولوخان 51 نفرین اؤلدوگونو بیلدیریلمیشدی.
دونیا ساغلیق تشکیلاتین‌دان وئریلن معلومات‌لارینا گؤره، کئچن ایلکی اپیدمی ده اؤلکه‌ده 21 مین نفر خسته‌لییه یولوخموش، 103 نفر ده حیاتینی ایتیرمیشدی.
